2022 2 24
LT
Europos Sąjungos oficialusis leidinys
L 45/1469 KOMISIJA BANDOMIEJI PROJEKTAI
PP 07 — SKYRIUS INVESTAVIMAS Į ŽMONES, SOCIALINĖ SANGLAUDA IR VERTYBĖS (tęsinys) PP 07 22
(tęsinys)
PP 07 22 01
(tęsinys) Paaiškinimai Visoje Europos kultūros paveldo įvairovėje glūdi didžiulės įvairiopos vertybės Europos piliečiams ir jų bendruomenėms bei gyvenamajai aplinkai tiek miestuose, tiek kaimuose.
Todėl jis yra pagrindinis Europos ateities turtas.
Jis apjungia mūsų praeitį, dabartį ir ateitį, nes sujungia žmones, įskaitant jaunimą, peržengdama sienas, kultūras ir kartas, ir stiprina mūsų pasididžiavimo ir bendrystės jausmą (tiek vietos, tiek Europos lygmeniu).
Jis taip pat skatina socialinę sanglaudą bei įtrauktį ir prisideda prie darnaus vystymosi, visų pirma atlikdamas svarbų vaidmenį klimato politikos srityje, taip pat vykdant žaliąją ir skaitmeninę mūsų gyvenimo būdo transformaciją.
Sėkmingi 2018 m. paskelbti Europos kultūros paveldo metai, kurių metu beprecedentis viešojo ir privačiojo paveldo subjektų mobilizavimas visais lygmenimis ir visame žemyne, įskaitant valstybes nares kandidates, aiškiai parodė kultūros paveldo potencialą didinti piliečių informuotumą apie Europos projektą ir dalyvavimą jame remiantis bendra istorija ir vertybėmis, ypač jaunosios kartos.
Bandomojo projekto tikslas – tinkamai ir veiksmingai išsaugoti Europos kultūros paveldo metų (2018 m.) palikimą remiant Europos paveldo centro – savarankiškos propagavimo ir žinių platformos, vienijančios visus paveldo srities suinteresuotuosius subjektus – įsteigimą.
Jis dirbs remiamas Komisijos kultūros paveldo ekspertų grupės, kad užtikrintų nuoseklius ir suderintus veiksmus su Komisija (EAC GD), kad visos Sąjungos institucijos ir suinteresuotieji subjektai galėtų palaikyti nuolatinį ir intensyvesnį dialogą ir imtis veiksmų.
Jis taip pat sieks stiprinti piliečių (ypač jaunosios kartos) dalyvavimą su Europos kultūros paveldu susijusioje veikloje.
Tai bus pasiekta įtraukiant jaunimą į visą platformos veiklą.
Esamų paveldo srities suinteresuotųjų subjektų panorama yra labai turtinga ir įvairi, tačiau vis dar susiskaidžiusi, todėl ją reikia geriau koordinuoti.
Todėl visiems būtų labai naudingas nuolatinis ir dinamiškas centras, kuris nuolat lanksčiai ir ekonomiškai skatintų sąveiką tarp įvairių projektų (daugelis iš jų finansuojami pagal Sąjungos programas), įvairių tiesioginį ar netiesioginį poveikį kultūros paveldui turinčių Sąjungos politikos programų ir įvairių su paveldu susijusių iniciatyvų ir geriausios praktikos, kurias visais valdymo lygmenimis (vietos, regionų, nacionaliniu, Europos ir tarptautiniu) parengė paveldo srities suinteresuotieji subjektai.
Toks Europos paveldo centras bus naudingas visai kultūros paveldo ekosistemai ir atspindėti jai rūpimus klausimus, apimančius materialųjį, nematerialųjį ir skaitmeninį kultūros paveldą, taip pat turėtų būti kuriama sąveika su visomis kitomis susijusiomis politikos sritimis, kaip antai aplinkos, klimato politika, miestų ir kaimo plėtra, moksliniai tyrimai, inovacijos, švietimas ir išorės santykiai.
Pagrindinis tokios platformos tikslas bus sutelkti viešojo ir privačiojo sektorių nuomones, pajėgas ir išteklius siekiant holistinio ir integruoto požiūrio į kultūros paveldo politiką visais lygmenimis, visų pirma Sąjungos lygmeniu, ir užtikrinti, kad į visas atitinkamas Sąjungos ir nacionalines politikos sritis ir prioritetus būtų tinkamai įtrauktas kultūros paveldo aspektas.
Tai darydama ji atsižvelgia į kompleksinius prioritetus: — įtraukumą, įvairovę ir lygybę, visų pirma orientuojantis į jaunimą rengiant komunikacijos kampanijas, įtraukius ir įgalinančius projektus ir suteikiant mokymo galimybes; — žaliąją transformaciją ir kovą su klimato kaita, visų pirma sutelkiant kultūros paveldo srities suinteresuotuosius subjektus, kad būtų sprendžiama aktualiausia klimato kaitos ir kultūros paveldo tema – tiek kaip grėsmės kultūros paveldui, tiek kaip galimybės parengti prisitaikymo prie klimato kaitos ir jos švelninimo priemones.